Ғәлиәкбәр ауылы ултырған урын киң, иркен. Таҡыясусаҡ тауы ҡунаҡтарҙы күкрәк киреп ҡаршы ала, оҙатып ҡала. Ул ваҡыттарҙа шулай йыраҡ ауылдарға ла халыҡ ат менән йөрөнө. Юлда уйҙарға сумып, тәбиғәткә һоҡланып, уның тынын тыңлап ял итеп йөрөй торғайныҡ. Ә хәҙер машина тәҙрәһенән бөтә тәбиғәт күренештәре күренмәй ҙә ҡала, тейешле урынға һә тигәнсе бараһың да етәһең.